**Bjarne Anton Foss** (født 31. juli 1957 i Tønsberg, oppvokst i Teie) er en norsk forsker og professor ved Institutt for teknisk kybernetikk, NTNU. 

Han var prorektor for forskning og formidling ved NTNU i perioden 2017-2020. Han leder nå Kavliinstituttet for nevrovitenskap ved NTNU. Han er også professor II ved USN.

Foss var ferdig utdannet sivilingeniør i teknisk kybernetikk ved NTH i 1980, og han fikk graden dr.ing. (ph.d.) i teknisk kybernetikk i 1987, med avhandlingen *On parameter identification in reservoirs*.

Han var forsker ved SINTEF i 1982–1985. Etter doktorgradsperioden (1985–1987) var han leder for SINTEFs System Control Group i 1988–1990.

I 1989 ble han ansatt som professor ved Institutt for teknisk kybernetikk, NTNU. I perioden 1999–2001 var han instituttleder ved samme institutt.

Han har vært gjesteprofessor ved University of Texas, Austin (1995–1996) og Universidade Federal de Santa Catarina, Brasil (2015).

I tillegg til stilling og verv ved NTNU, har Foss vært med på å grunnlegge to selskaper og én organisasjon, og har sittet i styret i disse i flere år:

* Cybernetica AS (styremedlem 2000–2015).
* FIRST Scandinavia (styremedlem 2000–2002).
* Solution Seeker AS (styremedlem 2013–2021 ).

Han var programleder for SFI-senteret «Senter for integrerte operasjoner i petroleumsindustrien» i perioden 2007–2015.

Medlemskap, verv og hedersbevisninger (utvalg)
----------------------------------------------

Foss er medlem av Norges Tekniske Vitenskapsakademi (NTVA) og Det Kongelige Norske Videnskabers Selskab (DKNVS). Han er også seniormedlem (senior member) i IEEE.

Han har sittet i NTNUs styre siden 2009, og satt også i styret i perioden 2002–2005.

I 1995 mottok han «The Rudolf Christian Karl Diesel Best Paper Award» fra the Society of Design & Process Science, Austin, Texas. 

I 2007 ble han tildelt Teknas pris for pedagogisk nybrottsarbeid for læringsressursen «PIDstop», et øvingsprogram basert på simuleringer som ligner videospill.

Publikasjoner
-------------

* (no) Publikasjoner av Bjarne Foss i BIBSYS
* (no) Publikasjoner av Bjarne Foss i forskningsdokumentasjonssystemet CRIStin

Referanser og fotnoter
----------------------

1. ↑  NTH er integrert i NTNU fra 1996
2. ↑  Graden dr. ing. ble faset ut i 2003–2007, og erstattet av ph.d.
3. ↑  (no) ORIA-post for avhandlingen (ikke fulltekst)
4. ↑  N.N. (27. september 2001). «Lønnsom matematikk». *Teknisk Ukeblad (TU.no)*.
5. ↑  «FIRST Scandinavias nettsted, med kort historikk». Arkivert fra originalen 23. mars 2017. Besøkt 23. mars 2017.
6. ↑  Solution seekers med oversikt over «The people behind the technology»
7. ↑  «Senterets informasjon om Foss». Arkivert fra originalen 23. mars 2017. Besøkt 23. mars 2017.
8. ↑  Asphjell, Arne (5. januar 2007). «Kybernetikkens jubelaften». *Universitetsavisa*.
9. ↑  «Kort informasjon om tildelingen på IO Centers nettsted». Arkivert fra originalen 23. mars 2017. Besøkt 23. mars 2017.

Kilder
------

* Furberg, Kristoffer; Mikkelsen, Solveig (16. mars 2017). «Bjarne Foss og Anne Borg blir nye prorektorer ved NTNU». *Universitetsavisa.no*. Arkivert fra originalen 22. mars 2017. Besøkt 21. mars 2017.
* Foss' profilside på NTNU.no
* Hernes, Bjørg (1. februar 2012). «Bjarne Foss : professor i teknisk kybernetikk og tidligere leder av Gassteknisk senter, NTNU». The Gas Technology Centre NTNU-SINTEF. Arkivert fra originalen 29. mars 2017. Besøkt 28. mars 2017.


|  |  |
| --- | --- |
| Oppslagsverk/autoritetsdata | VIAF **·** GND **·** CRIStin
 |